<!DOCTYPE html PUBLIC "-//W3C//DTD HTML 4.01//EN" "http://www.w3.org/TR/html4/strict.
dtd">
<html>
<head>
  <meta content="text/html; charset=UTF-8" http-equiv="content-type">
  <link rel="stylesheet" type="text/css" href="style.css">
  <script src="script.js"></script>
</head>
<body>
<ul><li>
പരമാത്മാവുര ചെയ്യും മൊഴിയെല്ലാ സഭകളും ശ്രവിക്കണം <br/>
സ്ഥിരനാം സാക്ഷിയും വിശ്വസ്തനുമായ് <br/>
സൃഷ്ടിയിന്നാദ്യനില ലഭിച്ചൊരു വിമലനോതിന <br/>
മൊഴി ധരിക്കുകിൽ ശുഭമെഴും തവ<br/>
</li></ul>
<ol>
<li>
ശീതമല്ലുഷ്ണവുമല്ല തവഗുണം ഏതെന്നു നിജവുമില്ല <br/>
ഈവിധമിനിയും നീ വാടി ജലംപോലെ <br/>
നാൾകഴിക്കുകിൽ നിന്നെ ഞാൻ മമ <br/>
വായിൽനിന്നു പുറത്തുമിഴ്ന്നിടും<br/>
</li>
<li>
ഞാനൊരു ധനിതന്നെ എനിക്കില്ല ദീനതലവമിന്ന് <br/>
മാനമോടിദം ചൊല്ലി ഹീനനായ് കുരുടനായ് <br/>
നീയിരിപ്പതു കാൺക പരനുടെ <br/>
മുന്നിൽ വീണറിയിക്ക നീയതു<br/>
</li>
<li>
സമ്പന്നനാവതിന്നുണ്ടുതനിത്തങ്കം വെൺവസ്ത്രം ധരിപ്പാനുണ്ട്<br/>
നിൻകണ്ണു തെളിയുവാൻ ലേപവും വിലയ്ക്കുണ്ട്<br/>
വന്നുവാങ്ങുക ശിക്ഷയാൽ പ്രിയന്മാരെ <br/>
ഞാനുണർത്തുന്നിതറിക നീ<br/>
</li>
<li>
മാനസാന്തരപ്പെടുക എരിവോടു നീ മാനസം തുറന്നിടുക <br/>
വാതിലിലഹം നിന്നു മുട്ടുന്നായതു കേട്ടു <br/>
യാതൊരു നരൻ തുറന്നു <br/>
തരികിലപ്പൂതനോടു ഞാൻ വിരുന്നു കഴിഞ്ഞിടും<br/>
</li>
<li>
സത്യമായ് ജയംകൊള്ളും ഭടന്നു ഞാനൊത്തിരിപ്പരുളിടും <br/>
കൃത്യമായഹം മേവും ഭദ്രാസനമതിങ്കൽ <br/>
നിത്യമായവൻ ലവുദിക്യ <br/>
മദ്ധ്യതോ ജയിച്ചെന്ന വിരുതിനാൽ. K.V.S<br/>
</li>
</ol>

<br/>
<br/>
<br/>
<br/>
</body>
</html>
